CELEX: 32000R0188
Language: el
Date: 2000-01-26 00:00:00
Title: Κανονισμός (ΕΚ) αριθ. 188/2000 της Επιτροπής, της 26ης Ιανουαρίου 2000, σχετικά με την κατάργηση του κανονισμού (ΕΚ) αριθ. 2767/1999 για τη θέσπιση καθεστώτος πιστοποιητικών εισαγωγής στις ντομάτες που εισάγονται από το Μαρόκο

Avis juridique important

|

32000R0188

Κανονισμός (ΕΚ) αριθ. 188/2000 της Επιτροπής, της 26ης Ιανουαρίου 2000, σχετικά με την κατάργηση του κανονισμού (ΕΚ) αριθ. 2767/1999 για τη θέσπιση καθεστώτος πιστοποιητικών εισαγωγής στις ντομάτες που εισάγονται από το Μαρόκο  

Επίσημη Εφημερίδα αριθ. L 022 της 27/01/2000 σ. 0056 - 0056

ΚΑΝΟΝΙΣΜΟΣ (ΕΚ) αριθ. 188/2000 ΤΗΣ ΕΠΙΤΡΟΠΗΣτης 26ης Ιανουαρίου 2000σχετικά με την κατάργηση του κανονισμού (ΕΚ) αριθ. 2767/1999 για τη θέσπιση καθεστώτος πιστοποιητικών εισαγωγής στις ντομάτες που εισάγονται από το ΜαρόκοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 95/35/ΕΚ του Συμβουλίου, της 19ης Δεκεμβρίου 1994, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου, για το καθεστώς εισαγωγής στην Κοινότητα ντοματών και κολοκυθιών καταγωγής και προέλευσης Μαρόκου(1), και ιδίως το άρθρο 3,Εκτιμώντας τα ακόλουθα:(1) Ο κανονισμός (ΕΚ) αριθ. 2767/1999(2) θέσπισε καθεστώς πιστοποιητικών εισαγωγής για τις νωπές νομάτες που υπάγονται στον κωδικό ΣΟ 0702 00 00 καταγωγής και προέλευσης Μαρόκου.(2) Μετά από διαβουλεύσεις μεταξύ του Μαρόκου και της Ευρωπαϊκής Κοινότητας σύμφωνα με το σημείο 4 τελευταίο εδάφιο της εν λόγω συμφωνίας υπό μορφή ανταλλαγής επιστολών και λαμβανομένου υπόψη, ιδίως του μηχανισμού που εξασφαλίζει ότι οι συνολικές εξαγωγές ντοματών από το Μαρόκο στην Κοινότητα κατά την περίοδο από την 1η Νοεμβρίου 1999 έως τις 31 Μαρτίου 2000 δεν υπερβαίνουν τους 145676 τόνους η Επιτροπή δύναται να καταργήσει το ανωτέρω καθεστώς πιστοποιητικών εισαγωγής.(3) Ο παρών κανονισμός πρέπει να αρχίσει να ισχύει την ημέρα της δημοσίευσής του ώστε να διευκολυνθούν οι τρέχουσες συναλλαγές και να προβλεφθούν διατάξεις οι οποίες θα επιτρέψουν την αποδέσμευση της εγγύησης που αναφέρεται στο άρθρο 2 παράγραφος 2 του κανονισμού (ΕΚ) αριθ. 2769/1999 για τις ποσότητες που δεν καταλογίζονται στα πιστοποιητικά πριν από την έναρξη ισχύος του παρόντος κανονισμού.(4) η επιτροπή διαχειρίσεως οπωροκηπευτικών δεν διετύπωσε γνώμη εντός της προθεσμίας που ετέθη από τον πρόεδρό της.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Ο κανονισμός (ΕΚ) αριθ. 2767/1999 καταργείται.2. Μετά από αίτηση του ενδιαφερομένου τα πιστοποιητικά εισαγωγής που εκδόθηκαν στο πλαίσιο του κανονισμού (ΕΚ) αριθ. 2767/1999 ακυρώνονται για τις ποσότητες που δεν έχουν καταλογισθεί κατά την ημερομηνία έναρξης ισχύος του παρόντος κανονισμού. Η εγγύηση αποδεσμεύεται.Άρθρο 2Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Ιανουαρίου 2000.Για την ΕπιτροπήFranz FISCHLERΜέλος της Επιτροπής(1) ΕΕ L 48 της 3.3.1995, σ. 21.(2) ΕΕ L 333 της 24.12.1999, σ. 3.